**INFORMASJON**

**Tilskudd til tiltak for å styrke språkutviklingen for minoritetsspråklige barn i barnehage.**

**2024 – 2025**

Denne informasjonen sendes private og kommunale barnehager i Sandefjord.

Tilskuddsordningen er hjemlet i Stortingets årlige budsjettvedtak og statsbudsjett for 2024 gir retningslinjer for forvaltning av tilskuddet.

Tilskuddet tildeles kommunen med bakgrunn i barnehagenes innrapportering i Basil «*Årsmelding for barnehager» under pkt. 5A.* Sandefjord kommune oppfyller tildelingskriteriene for tilskuddsordningen. Årsmelding pr. 15.12.2023 viser at 665 minoritetsspråklige barn går i barnehage i Sandefjord, noe som gjør at det er over 50 barn og over 10 % av det totale antall barn som går i barnehage. Sandefjord kommune har for 2024 mottatt kr. 2 935 728 fra Utdanningsdirektoratet.

**Midlene skal ifølge tilskuddsordningen benyttes til tiltak direkte rettet mot minoritetsspråklige barn i barnehage. Tiltakene skal støtte barna i å bruke sitt morsmål, samt fremme og utvikle barnas norskspråklige kompetanse.**

Barnehagen har gjennom barnehageloven og rammeplanen ansvar for å ivareta barns behov for allsidig utvikling, legge planer, finne metoder og arbeide slik den aktuelle barnegruppen har behov for. Eier har ifølge barnehageloven et ansvar for å sikre tilstrekkelig bemanning og kompetanse til å drive en tilfredsstillende pedagogisk virksomhet. Barnehagemyndigheten ser de øremerkede midlene som et *støttebidrag* i barnehagens arbeid med grunnleggende kunnskaper og ferdigheter for denne gruppen barn.

**Mål med tildelingen:**

* Styrke språkutviklingen for minoritetsspråklige barn i barnehagen. **Tiltakene skal støtte barna i å bruke sitt morsmål, samt fremme og utvikle barnas norskspråklige kompetanse.**

**Målgruppe:**

* Minoritetsspråklige barn defineres i tilskuddsordningen som barn av **foreldre som begge har et annet morsmål enn norsk, samisk, svensk, dansk eller engelsk.**
* Tilskuddet kan også gis til døve eller sterkt hørselshemmede barn når barnehagen har ansatt en tospråklig assistent som behersker tegnspråk.

**Vilkår for å få støtte**

* Andelen minoritetsspråklige barn i barnehagen må være minst 10 %.
*Dersom barnehagen ikke har over 10 % minoritetsspråklige barn kan det allikevel søkes om støtte til å styrke språkutviklingen for 4- og 5-åringer dersom det vurderes at det er behov for særskilte tiltak for disse barna.*
* Midlene må benyttes til tiltak direkte rettet mot minoritetsspråklige barn.
* Det må være **planlagte** tiltak knyttet til disse barna.

**Satser for 2024-2025:**

* Satsen pr. barn vil bli satt etter at barnehagemyndigheten har fått inn søknadene.

**Hvordan søkes det:**

* Det søkes på **eget søknadsskjema** for som finnes på kommunens hjemmeside.
* Søknaden skal inneholde konkrete tiltak for å styrke språkutviklingen for minoritetsspråklige barn i egen barnehage.
* **Oversikt over antall barn** som skal få tiltak for å styrke deres språkutvikling legges ved søknaden. Skjema for dette finnes også på kommunens hjemmeside.
* Søknadsfrist er **15. mai** 2024
* **Søknaden sendes på sikker melding/eDialog.**

**Rapportering**

* Innrapportering i Basil per 15. desember 2024 skal stemme overens med det antallet barnehagen mottar midler for.
* Barnehagen må levere rapport på bruken av ressursene ved barnehageårets slutt. Rapporten skal beskrive hvordan tilskuddet har bidratt til å bedre barnas språkforståelse, hvilke planlagte tiltak som er gjennomført og eventuelle årsaker til avvik fra planen. Det rapporteres på **eget skjema** som finnes på kommunens hjemmeside.
* Frist for rapport: **15. juni 2025.**